armvectores/hy_wikipedia_2023 huggingface dataset:
Մահկանաբերդի իշխանություն

Մահկանաբերդի իշխանություն, XII-XIII դարերում ֆեոդալական կազմավորում Հյուսիսային Հայաստանում՝ Արծրունի տոհմից սերած իշխանների գլխավորությամբ։ Ընդգրկում էր Կայան գավառը՝ Աղստև գետի միջին հոսանքում։ Կենտրոններն էին Կայան ամրոցը և Մահկանաբերդը։ Մահկանաբերդի իշխանության հիմնադիրը Վահրամ Արծրունին էր, Ամիր Ջուրդ Արծրունու հայրը։ XII-XIII դդ. Մահկանաբերդի Արծրունիների ֆեոդալական տան ներկայացուցիչները բարձր դիրք էին գրավում վրաց արքունիքում, ազգակցական կապեր ունեին Զաքարյանների հետ (տես Արծրունիներ)։ 1191 թվականին Ամիր Քրդի շնորհազրկումից հետո Կայան գավառը անցավ Զաքարյաններին։ Մահկանաբերդի իշխանության տիրույթները Աղստևի հովտում սահմանափակվեցին Մահկանաբերդի շրջակայքով։ 1236 թվականին իշխանության տարածքը տուժեց մոնղոլների արշավանքից։ XIII դ. Մահկանաբերդի ֆեոդալական տան խոշոր ներկայացուցիչներն էին Սադուն Արծրունին և Խութլու Բուղան։ Մահկանաբերդի իշխանությունը քայքայվեց XIV դ., մոնղական տիրապետության ժամանակ։
Հարիսոն Շմիդտ

Հարիսոն Հագան (Ջեք) Շմիդտ (անգլ.՝ Harrison Hagan "Jack" Schmitt, հուլիսի 3, 1935(1935-07-03), Santa Rita, Գրանտ շրջան, Նյու Մեքսիկո, ԱՄՆ), ամերիկացի տիեզերագնաց-օդաչու։ 
Ավարտել է Կալիֆոռնիայի տեխնոլոգիական ինստիտուտը (1957), ստացել գիտությունների բակալավրի աստիճան։ 1964 թվականին, Հարվարդի համալսարանում, ստացել է գիտությունների դոկտորի աստիճան։ ԱՄՆ-ի տիեզերագնացների խմբում ընդգրկվել է 1965 թվականին։ 1972 թվականի դեկտեմբերի 7—19-ը, Յուջին Սերնանի և Ռոնալդ Էվանսի հետ, որպես լուսնախցիկի օդաչու, «Ապոլլոն-17» տիեզերանավով թոիչք է կատարել դեպի Լուսին։ 1971 թվականի դեկտեմբերի 11-ին Շմիդտը և Սերնանը լուսնախցիկով վայրէջք են կատարել Լուսնի վրա, որտեղ մնացել են 75 ժամ և 3 անգամ դուրս եկել մակերևույթ՝ 22 ժամ 5 րոպե ընդհանուր տևողությամբ։ Լուսնի վրա շարժվել են լուսնագնացով։ Թռիչքը տևել է 12 օր 9 ժամ 51 րոպե։


== Ծանոթագրություններ ==
Ավգուստ Մոնֆերան

Ավգուստ Մոնֆերան (ֆր.՝ Auguste de Montferrand, հունվարի 23, 1786(1786-01-23)[…], Շելո, Փարիզի 16-րդ շրջան, Փարիզ - հունիսի 28 (հուլիսի 10), 1858, Սանկտ Պետերբուրգ, Ռուսական կայսրություն), ֆրանսիացի ճարտարապետ, նկարիչ-հարդարող, ով ի սկզբանե գործունեություն է ծավալել Ռուսաստանում։ Նրա առավել հայտնի ստեղծագործություններից են Սուրբ Իսահակի տաճարը և Սանկտ Պետերբուրգում գտնվող Ալեքսանդրի սյունը։


== Կենսագրություն ==
Ուսանել է Փարիզում, 1816 թվականից աշխատել է Պետերբուրգում։ Մոնֆերանի ստեղծագործություններում արտացոլվել է ուշ կլասիցիզմից էկլեկտիզմին անցումը։ Գործերից են՝ Սուրբ Իսահակի տաճարը, Ալեքսանդրյան սյունը (1830-1834), Լոբանով-Ռոստովսկու տունը (1817-1820), Ձմեռային պալատի ֆելդմարշալյան, Պետրովյան դահլիճների հարդարումը, Բոլորաձև դահլիճի շինարարությունը (1827-1830 թվականների սկիզբ), Գագարինայի տան վերակառուցումը (այժմ՝ Կոմպոզիտորների տուն, 1840-ական թթ․)։


== Պատկերասրահ ==

		
		


== Ծանոթագրություններ ==
Սուրբ Գրիգոր Լուսավորիչ վանք (Մանազկերտ)

Անվան այլ կիրառումների համար տե՛ս՝ Սուրբ Գրիգոր Լուսավորիչ վանք (այլ կիրառումներ)Սուրբ Գրիգոր Լուսավորիչ վանք', վանք Մեծ Հայքի Տուրուբերան նահանգի Ապահունիք գավառի Մանազկերտ քաղաքում։


== Ծանոթագրություններ ==
Բոյուք Գյունեյ (լեռ)

Անվան այլ կիրառումների համար տե՛ս՝ Բոյուք Գյունեյ (այլ կիրառումներ)Բոյուք Գյունեյ, լեռ Հայկական լեռնաշխարհում, Արսիան-Սողանլու լեռնահամակարգում, Կուր գետի վերին հոսանքում Խևա գավառից արևմուտք։


== Ծանոթագրություններ ==
Մարիա Բոննևի

Մարիա Բոննևի (շվեդերեն՝ Anna Maria Cecilia Bonnevie, սեպտեմբերի 26, 1973(1973-09-26), Q10718069?, Վեստերոս (համայնք), Վեսթմանլանդ, Շվեդիա), թատրոնի և կինոյի դերասանուհի։
Դերասանուհու հայրը շվեդ է, իսկ մայրը` նորվեգուհի։ 1997 թվականին ավարտել է Շվեդիայի Ստոկհոլմ քաղաքի ազգային դերասանական և պլաստիկ արվեստի ակադեմիան։ Նույն թվականին առաջին անգամ ելույթ է ունեցել Dramaten թատրոնում։
Մարիան Ստոկհոլմի դրամատիկական թատրոնի հայտնի դերասանուհիներից է, նա բազմիցս հայտնվել է Հենրիկ Իբսենի և Յուհան Ավգուստի դրամաներում, Ինգմար Բերգմանի ներկայացումներում։ Ամանդա մրցանակի և 2002 թվականի Մոնրեալի փառատոնի մրցանակակիր, «Լավագույն կանացի դեր» անվանակարգում, խաղալով Հերբյորգ Վասմուի վեպի հիման վրա նկարահանված «Ես Դինան եմ» ֆիլմում, ռեժիսոր՝ Օլե Բորնեդալյա։
Կատարել է Անդրեյ Զվյագինցեվի «Արտաքսում» (2007) ֆիլմի գլխավոր դերերից մեկը։ Եղել է Կառլովի Վարիումում տեղի ունեցած Միջազգային կիրնոփառատոնի ժյուրի անդամ, 2009 թվականին։
Ապրում է Օսլոյում։


== Ֆիլմագրություն ==
1991, Թագավոր արջ , Kvitebjørn Kong Valemon, Արքայադուստր
1991, Սպիտակ Վիկինգ, Hvíti víkingurinn, Էմբլա
1993, Հեռագրիչ, Պերննիլ
1996, Երուսաղեմ, Jerusalem, Գերտրուդ
1997, Անքնություն, Insomnia, Էն
1999, Տասներեքերորդռազմիկը , The 13th Warrior, Օլգա
1999, Tsatsiki, morsan och polisen, Էլին
2001, Syndare i sommarsol, Էվելին
2001, Ճպուռ , Syndere i sommersol, Մրիյա
2001, Hr. Boe & Co.'s Anxiety, Ксения
2002, Ընկնող երկինք, Յունի (նորվ.՝ Juni)
2002, Ես Դինան եմ, Jeg er Dina, Դինա
2003, Mamma, pappa, barn, Ռեբեկա
2003, Վերակառուցում, Reconstruction
2003, Ես Դեյվիդն եմ, I Am David, Դեյվիդի  մայրը
2004, Օր ու գիշեր, Dag og natt, Սարա
2004, Երեք արև, Trusselen , Էմմա
2004, Վտանգը, Ինգեր Բրունել
2006, Արտաքսում, Վերա
2008, Այդ մասին չգիտի ոչ ոք , Det som ingen ved, Ուրսուլա
2009, Հրեշտակ, Engelen, Լեյա
2012, Սիրահար, Belle du Seigneur, Իզոլդա
2012, Det viktigste er forbi, Յաննե
2014, Երկրորդ շանս , En chance til, Էննա


== Ծանոթագրություններ ==


== Արտաքին հղումներ ==
Մարիա Բոննևի (անգլ.) Internet Movie Database կայքում
Թաբաղրեբ

Թաբաղրեբ (վրաց.՝ თაბაგრები), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 620 մետր բարձրության վրա։ Շրջկենտրոն Ճիաթուրայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 586 մարդ։


== Ծանոթագրություններ ==
(7689) Ռեյներստրոս

(7689) Ռեյներստրոս (անգլ.՝ Reinerstoss), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,840394 ա. մ., առավելագույնը մոտենում է 2,6249 ա. մ. հեռավորության վրա և հեռանում 3,0559 ա. մ.։ Արեգակի շուրջ մեկ ամբողջական պտույտ է կատարում 1748,5 երկրային օրվա ընթացքում, իր ուղեծրով շարժվելով միջինում 0,20589 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7689) Ռեյներստրոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հեսու (գիրք)

Հեսու (գրաբար՝ Յեսու, եբրայերեն՝ יְהוֹשֻׁעַ בִּן-נוּן‎, Յեհոշուա բին Նուն), Աստվածաշունչ մատյանի Հին Կտակարանի վեցերորդ գիրքը, հաջորդում է Մովսեսի Հնգամատյանին։ Գրքում պատմվում է Մովսեսի մահից հետո հրեաների կողմից Հեսուի գլխավորությամբ Ավետյաց երկիրը գրավելու և 12 մասի՝ ըստ Իսրայելի 12 ցեղերի այն բաժանելու մասին։


== Արտաքին հղումներ ==
Հեսուի գիրքն արևելահայեն թարգմանությամբ
Սամվել Զուլոյան

Սամվել Մկրտչի Զուլոյան (դեկտեմբերի 19, 1956(1956-12-19), Կիրովական, Հայկական ԽՍՀ, ԽՍՀՄ - հունիսի 14, 2000(2000-06-14), Վանաձոր, Հայաստան), հայ բանաստեղծ։


== Կենսագրություն ==
Ծնվել է 1956 թվականի դեկտեմբերի 19-ին, Կիրովականում։ Հայրական պապը՝ Զուլոյանց Լևոնը, գաղթել է Կարսից։
1963-1964 ուստարում սովորել է Կիրովականի թիվ 3 գիշերօթիկում, ապա տեղափոխվել թիվ 6 միջնակարգ դպրոցը։
1973 թվականին ավարտելով միջնակարգ դպրոցը՝ ծառայել է ԽՍՀՄ զինված ուժերում։
1982 թվականին աշխատանքի է անցել «Կիրշին» տրեստում որպես պատճենահանող։
1982-1987 թվականներին սովորել է Կիրովականի մանկավարժական ինստիտուտի հայոց լեզվի և գրականության ֆակուլտետի հեռակա բաժնում։
1985-1996 թվականներին աշխատել է «Կիրովականյան կյանք» ռադիոհաղորդումների խմբագրությունում որպես խմբագիր։
1995 թվականից եղել է Հայաստանի գրողների միության անդամ։
1996 թվականից մինչև իր կյանքի վերջը եղել է ՀԳՄ Լոռու մարզային բաժանմունքի նախագահ։
Մահացել է 2000 թվականի հունիսի 14-ին Վանաձորում։ Ժամանակակիցների վկայությամբ՝ ինքնասպան է եղել։


== Ստեղծագործությունը ==

Ստեղծագործել սկսել է վաղ տարիքից։ Առաջին անգամ տպագրվել է 1979 թվականին «Ավանգարդ» թերթում։ Պարբերաբար տպագրվել է հանրապետական մամուլում։
Հետմահու լույս է տեսել նրա «Մարդը պատի վրա» բանաստեղծությունների ժողովածուն, որի երկրորդ հրատարակությունը ներառում է հեղինակի ողջ, այդ թվում նաև անտիպ գրական ժառանգությունը։

«Ինձանից մինչև ես», Ե., ԵՊՀ հրատ., 1996
«Մարդը պատի վրա», Ե., Վան Արյան, 2002։ Վերահրատարակվել է 2008։
«Վիհից կանչողը», Ե., Նոր Դար, 2008


== Ծանոթագրություններ ==


== Արտաքին հղումներ ==
Պոեզիա-Սամվել Զուլոյան բանաստեղծություններ
Սամվել Զուլոյան «ՎԻՀԻՑ ԿԱՆՉՈՂԸ» Archived 2016-03-04 at the Wayback Machine.
«Ժամանակակից պոեզիա» - ԶՈՒԼՈ (Սամվել Զուլոյան)(չաշխատող հղում)
Նեկրասովո (գյուղ, Բելոգորսկի շրջան)

Անվան այլ կիրառումների համար տե՛ս՝ ՆեկրասովոՆեկրասովո (ուկրաիներեն՝ Некрасове, Ղրիմի թաթարերեն՝ Melek), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Մելեկ։
2001 թվականի տվյալներով Նեկրասովո գյուղում բնակվում էր 38 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լողացող կանայք (նկար, Սեզան)

«Լողացող կանայք» (ֆր.՝ Les Grandes Baigneuses), ֆրանսիացի նկարիչ, պոստիմպրեսիոնիզմի կարկառուն ներկայացուցիչ Պոլ Սեզանի նկարներից։ Հեղինակը կտավը վրձնել է 1894 թ.–ից 1905 թվականներն ընկած ժամանակահատվածում։ Յուղաներկով կտավի չափերն են՝ 210,5 × 250,8 սմ։ «Լողացող կանայք» ստեղծագործությունն այսօր պահպանվում և ցուցադրվում է Ֆիլադելֆիայի արվեստի թանգարանում (Փենսիլվանիա նահանգ, ԱՄՆ)։ Կտավը համարվում է մոդեռնիզմի գլուխգործոց և Սեզանի լավագույն ստեղծագործություններից մեկը։


== Ակնարկ ==
Պոլ Սեզանը, հընթացս իր ստեղծագործական գործունեության, նկարել է «Լողացող կանանց» նկարների շարք։ Այս տարբերակը զանազանվում է ավելի վաղ ստեղծվածներից. այն շեղվում է  ավանդական գեղանկաչությունից ու առավել բարդ է ընկալվում։


== Նկարագիր ==
«Լողացող կանայք» ստեղծագործությունում կտավի հեղինակը՝ Պոլ Սեզանը պատկերել է հոլանի կանանց աբստրակտ պատկերներ։ Վերջիններս տարբերվում են լարվածությամբ ու խիտ համաչափ հորինվածքով։ Կոմպոզիցիան հեղինակը կառուցել է եռանկյունաձև՝ այն ստեղծելով մարմիններից, ծառերից և գետից։ Տեխնիկայի օգտագործումն առավել բնորոշ է նատյուրմորտների և բնատեսարանների պատկերմանը։ Այդ պատճառով «Լողացող կանայք» նկարն առաջացնում է ռեմինիսցենցիա Տիցիանի և Պիտեր Պաուլ Ռուբենսի աշխատանքների նկատմամբ։ Արվեստի պատմաբանները այս կտավը երբեմն համեմատում են Պաբլո Պիկասոյի «Ավինյոնի աղջիկները» ստեղծագործության հետ։


== Պատմություն ==
Պոլ Սեզանն այս կտավի վրա աշխատել է շուրջ յոթ տարի, և 1906 թվականին, երբ մահացավ հեղինակը, կտավը մնաց անավարտ։ 1937 թվականին 110 հազար ամերիկյան դոլարով «Լողացող կանայք» ստեղծագործությունը գնեց Ֆիլադելֆիայի արվեստի թանգարանը Ջոզեֆ Ուայդեների հովանավորչությամբ ամերիկացի կոլեկցիոներ Լեո Շտայնից։ Կտավի ձեռքբերումը հասարակության կողմից ողջունվեց, սակայն մամուլում նաև հակասական վերաբերմունք հայտնվեց։ Մասնավորապես, քննադատական հոդված տպագրվեց «The Philadelphia Record» թերթում, որտեղ նշվեց, թե Ֆիլադելֆիայի բնակիչների մոտավորապես 10 %-ը լոգարաններում չունի վաննա, և, այդ գումարը կարելի էր ծախսել առավել խելամիտ նպատակների համար։ BBC Two հեռուստաալիքը Լողացող կանայք» ստեղծագործությունը դասել է «100 հայտնի նկարների» շարքին։


== Գրականություն ==
Bernard Dorival, Cézanne, Paris, Tisné, 1948.
Joachim Gasquet, Cézanne, Paris, Bernheim jeune, 1921 ; réédition Paris, Encre Marine, 2002.
Michel Hoog, Cézanne, « puissant et solitaire », Paris, Gallimard, coll. « Découvertes Gallimard / Arts » ([[Liste des volumes de « Découvertes Gallimard » (1re partie)|Կաղապար:N°]]), 2011.
Lionello Venturi, Cézanne, son art, son œuvre, Paris, Rosenberg, 1936.
Ambroise Vollard, Cézanne, Paris, Vollard, 1914.
Ambroise Vollard, En écoutant Cézanne, Degas, Renoir, Paris, Grasset, 1938 ; réédition, Paris, Grasset, 1994.


== Ծանոթագրություններ ==


== Արտաքին հղումներ ==
The Bathers at the Philadelphia Museum of Art
The Bathers at the National Gallery
Շոգեուժային տեղակայանք

Շոգեուժային տեղակայանք, նախատեսված է վառելիքի այրումից ստացված ջերմային էներգիան գոլորշու ճնշման էներգիայի փոխակերպելու համար։ Վերջինս իր հերթին շոգետուրբինի կամ շոգեմեքենայի օգնությամբ փոխակերպվում է մեխանիկական էներգիայի։ Շոգեուժային տեղակայանքը բաղկացած է մեկ շոգեկաթսայից կամ շոգեկաթսաների խմբից և մեկ կամ մի քանի շոգեշարժիչներից (շոգեմեքենա, շոգետուրբին)՝ լրացուցիչ մեխանիզմներով, ապարատներով ու սարքերով։ Ամենապարզ և փոքր հզորության շոգեուժային տեղակայանքը շոգեուժային լոկոմոբիլն է։ Միջին հզորության շոգեուժային տեղեկայանքներն օգտագործվում են շոգենավերում ու շոգեքարշերում, հզոր շոգեուժային տեղեկայանքները ջերմային և ատոմային էլեկտրակայաններում և հնարավորություն են տալիս տուրբինի ռոտորի պտտման էներգիան գեներատորի միջոցով փոխակերպելու էլեկտրական էներգիայի։
Եղի՛ր համարձակ

Եղի՛ր համարձակ (հանգըլ՝ 발칙하게 고고, կորեերենի նոր ռոմանականացում՝ Balchikhage Gogo|}}), հարավկորեական դպրոցական երիտասարդական հեռուստասերիալ (դորամա)։ Հեռարձակվել է է 2015 թվականի հոկտեմբերի 5-ից նոյեմբերի 10-ը, KBS2 հեռուստաալիքի եթերում, երկուշաբթի և երեքշաթի օրերին, ժամը 22։00-ին։ Բաղկացած է 12 դրվագից։


== Սյուժե ==
Ի՞նչն է կարևոր դպրոցում՝ քո գնահատականնե՞րը, թե՞ որևէ այլ բան։
Կանգ Յոն Դուն պայծառ, ընկերասեր և տաղանդավոր աղջիկ է։ Բայց ընկնելով նոր, էլիտար դպրոց, որտեղ ամենակարևորը ուսման առաջընթացն է, գնահատականների պատճառով արհամարհվածների շարքին է դասվում։ Կմնա՞ այս կարգավիճակում նա, թե՞ ամեն դեպքում նրան կհաջողվի շրջանցել դա։


== Դերերում ==


=== Գլխավոր ===
Ջունգ Ըն Ջի - Կանգ Յոն Դու
Լի Վոն Կըն - Կիմ Յոլ
Չա Հակ Յոն - Հա Դոնգ Ջե
Ջի Սու - Սո Հա Ջուն
Չե Սու Բին - Կվոն Սու Ահ


=== Ուսանողներ ===
Կիմ Մին Հո - Հյո Շիկ«Real King» պարային խմբի անդամ։Շին Ջե Հա - Տե Փյոնգ«Բեք Հո» խմբի անդամԿանգ Մին Ահ - Դա Մի
Փակ Յու Նա - Ջունգ Ըն
Ջունգ Հե Նա - Ջե Յունգ
Կնագ Գու Րըմ - Նա Յոն


== Վարկանիշ ==


== Ծանոթագրություններ ==


== Արտաքին հղումներ ==
«Եղի՛ր համարձակ» հեռուստասերիալի պաշտոնական էջը KBS-ում (կոր.)
Կարատալ (գյուղ, Բայմակսկի շրջան)

Անվան այլ կիրառումների համար տե՛ս՝ ԿարատալԿարատալ (ռուս.՝ Каратал, բաշկիրերեն՝ Ҡаратал), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 561 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմին Կանինշ

Արմին Կանինշ (լատիշ․՝ Armīns Kaniņš, մայիսի 5, 1989(1989-05-05), Դաուգավպիլս, Լատվիական ԽՍՀ, ԽՍՀՄ), լիտվացի ֆուտբոլիստ, հարձակվող։


== Կարիերա ==
Արմին Կանիշիրը  կարիերան սկսել է Իրկուցկի մանկապատանեկան մարզադպրոցի  շարքերում, որի կազմում հայտավորվել է 2013 թվականի հունիսի 26-ին։ Այդ նույն օրն ակումբի կազմում նա կատարել է իր դեբյուտը Լատվիայի Պրեմիեր լիգայում՝ փոխարինման դուրս գալով «Յուրմալայում» ակումբի դեմ խաղի 74-րդ րոպեին (0։ 2)։


== Ծանոթագրություններ ==
Գարեգին Հարությունյան

Գարեգին Մովսեսի Հարությունյան (սեպտեմբերի 10, 1922(1922-09-10), Գորիս, Հայաստան - սեպտեմբերի 8, 2013(2013-09-08)), արդի հայ պատմաբան։ Պատմական գիտությունների թեկնածու, դոցենտ։


== Կենսագրություն ==
Ծնվել է 1922 թվականի սեպտեմբերի 10-ին ՀԽՍՀ Գորիս քաղաքում։
1925 թվականին ընտանիքը տեղափոխվել է Երևան։ Դպրոցն ավարտելուց հետո աշխատել է հանրապետական երիտասարդական մամուլում, ՀԼԿԵՄ կենտկոմում։
1943-1945 թվականներին եղել է Կոմսոմոլսկայա պրավդա թերթի սեփական թղթակիցը Հայաստանում։
1950 թվականին ավարտել է ԵՊՀ պատմության ֆակուլտետը։
1950-1954 թվականներին սովորել է ԵՊՀ-ի Ընդհանուր պատմության և Մոսկվայի Մ. Լոմոնոսովի անվան պետական համալսարանի Նոր և նորագույն պատմության ամբիոնի ասպիրանտուրայում։ Պաշտպանել է թեկնածուական ատենախոսություն՝ 19-րդ դարի 90-ական թվականներին Հայկական հարցում Անգլիայի վարած քաղաքականության վերաբերյալ։
1954-1957 թվականներին ընդհանուր և նորագույն պատմություն է դասավանդել ՀԿԿ Կենտկոմին կից եռամյա կուսակցական դպրոցում։
1957 թվականին սեպտեմբերից մինչև կենսաթոշակի անցնելը (2006 թ.) աշխատել է ԵՊՀ ընդհանուր պատմության ամբիոնում՝ վարելով նոր պատմության հիմնական և մի շարք մասնագիտական դասընթացներ։
1962-1973 թվականներին եղել է ԵՊՀ-ի արտասահմանյան ուսանողների նախապատրաստական ֆակուլտետի դեկան։
Գիտական աշխատանքները ընթացել են մի շարք հիմնահարցերի ուղղությամբ։ Հիմնական թեմաներից մեկը եղել է Հայկական հարցը 19-րդ դարի 90-ական թվականներին և Անգլիական դիվանագիտության քաղաքականությունն այդ հարցում։ Հեղինակ է մենագրության և շուրջ 15 գիտական հոդվածների՝ նվիրված Լատինական Ամերիկայի, Ասիայի և Աֆրիկայի ժողովուրդների ազգային-ազատագրական պայքարին, միջազգային դրությանը և այլ հարցերի։
Մասնակցել է մի շարք գիտաժողովների։ Արժանացել է միութենական և հանրապետական կառավարական պարգևների։


== Կոչումներ ==
Հայաստանի Հանրապետության վաստակավոր մանկավարժ (2009)։


== Գրքեր ==


== Գիտական հոդվածներ ==
Գարեգին Հարությունյան, Նապոլեոն Բոնապարտ /մտորումների կյանքի մասին/, Պատմություն և կրթություն, Խմբ.՝ Ալբերտ Ստեփանյան, 1-2 (2005), Երևան, "Զանգակ-97", էջ 125-137։


== Աղբյուրներ ==
Երևանի պետական համալսարանի պատմության 90-ամյա ֆակուլտետը, Երևան, Բավիղ, 2009, 496 էջ /226-րդ էջում/։


== Ծանոթագրություններ ==
Աբարուգիլդունի

Աբարուգիլդունի, քաղաք Հին Հայաստանում՝ Ուրարտուում։ Գտնվում է Ուրմիո լճի արևմտյան կողմում։ Հիշատակվում է Վանի թագավոր Արգիշտի Ա-ի խորխորյան սեպագիր արձանագրությունում։


== Ծանոթագրություններ ==
Բոնեֆրո

Բոնեֆրո (իտալերեն՝ Bonefro), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1873 մարդ, բնակչության խտությունը կազմում է 60 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 86041, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Կապի տվյալներ ==
Հեռախոսահամար՝ 0874 732712
Պաշտոնական կայք՝ http://www.comune.bonefro.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
!!!!!!!

«!!!!!!!», ամերիկացի երգչուհի Բիլլի Այլիշի երգը նրա դեբյուտային` When We All Fall Asleep, Where Do We Go? ստուդիական ալբոմից։ Երգը գրել են Այլիշը և նրա եղբայր Ֆինիս Օ'Քոնելը, վերջինս նաև երգի պրոդյուսերն է։ Երգը գրվել է որպես կատակ, քանի որ Այլիշը և Ֆինիսը որոշել էին, որ ալբոմում պետք է ինչ որ ծիծաղելի բան լինի։ Երգը զբաղեցրել է Canadian Hot 100 չարթի 72-րդ հորիզոնականը։


== Պատմություն ==
«!!!!!!!»-ը կարճատև է և ալբոմի առաջին երգն է, որում Այլիշը և Օ'Քոնելը կատակում և ծիծաղում են։ Երգից հետո միանգամից սկսվում է «Bad Guy» երգը։ Սկզբում, այս երկու երգերը պետք է միքսվեին և ներկայացվեին որպես մեկ ամբողջական երգ, սակայն արդյունքում առանձնացվել են որպես երկու տարբեր երգեր։ MTV-ի հարցազրույցում Օ'Քոնելը բացատրում է` «Ի սկզբանե, այս մասը պետք է հնչեր «bad guy» երգի սկզբում, սակայն, երբ մենք ուշքի եկանք, հասկացանք, որ կատակը բավականին շուտ կհնանա, այդ իսկ պատճառով մենք առանձնացրեցինք նրանց որպես երկու տարբեր երգեր»։
Օ'Քոնելը բացատրել է, որ այն կօգնի մի փոքր հումոր գտնել ալբոմի ծանրության մեջ։ MTV-ի հարցազրույցում նա ասել է` «Այս փոքր մասը մեզ այնքան է ստիպում ծիծաղել։ Ես ուղղակի մտածեցի, որ եթե մենք կարողանանք բավականին մռայլ ալբոմը թեթևամիտ և լուսավոր սկսել, ինքներս մեզ այդքան էլ լուրջ չընդունելով, ապա ալբոմի մնացած մասը շատ ավելի ազդեցիկ կդառնա մարդկանց համար»։
2019 թվականի մարտի 29-ին թողարկված «Bad Guy» երգի տեսահոլովակը սկսվում է այս երգով։


== Չարթեր ==


== Ծանոթագրություններ ==
822

822 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 822 թվականն է, 
IX դարի 22-րդ տարին։


== Դեպքեր ==


== Ծնունդներ ==


== Մահեր ==
Տամիստու (այլ կիրառումներ)

Տամիստու անունը կամ տերմինը կարող է վերաբերել հետևյալ հոդվածներին․

Տամիստու - գյուղ Էստոնիայի Կուուսալու շրջանի կազմում։
Տամիստու - գյուղ Էստոնիայի Կիռգեսաառե շրջանի կազմում։
Տամիստու - գյուղ Էստոնիայի Տառտու շրջանի կազմում։
Կիրիլ Բորոդաչով

Կիրիլ Վիկտորովիչ Բորոդաչով (ռուս.՝ Кирилл Викторович Бородачёв, մարտի 23, 2000(2000-03-23), Սամարա, Ռուսաստան), ռուս սուսերամարտիկ։ 2020 թվականի Օլիմպիական խաղերի արծաթե մեդալակիր թիմային առաջնությունում, Ռուսաստանի չեմպիոն (2021), աշխարհի և Եվրոպայի առաջնությունների բազմակի չեմպիոն, սուսերամարտի Ռուսաստանի հավաքականի անդամ։ Ռուսաստանի սպորտի վաստակավոր վարպետ (2021)։


== Կենսագրություն ==
Կիրիլ Բորոդաչովը ծնվել է 2000 թվականի մարտի 23-ին Սամարայում։ Կիրիլը Անտոն Բորոդաչովի ավագ երկվորյակ եղբայրն է, որը ծնվել է 15 րոպե ուշ։ Բորոդաչով եղբայրները սուսերամարտով սկսել են զբաղվել յոթ տարեկանից։ Առաջին մարզիչը եղել է Էլինա Օռլովան։
Պատանեկան մրցումներում Կիրիլին հաջողվել է իրեն ցույց տալ լավագույն կողմից։ Նա իր առաջին հաջողությանը հասել է 13 տարեկանում, երբ դարձել է կուրսանտների Ռուսաստանի առաջնության արծաթե մեդալակիր։ Հետագայում Կիրիլը դարձել է Ռուսաստանի պատանեկան թիմի անդամ։ Միջազգային մրցումներում Բորոդաչովը նույնպես հաջողությամբ է հանդես եկել՝ նվաճելով ոսկե մեդալներ կուրսանտների (2017, 2016 թ.՝ արծաթե մեդալ) և պատանիների (նհատական՝ 2019, թիմային առաջնությունում՝ 2018, 2019):
2021 թվականին Կիրիլն առաջին անգամ հաղթել է Ռուսաստանի անհատական առաջնությունում՝ եզրափակչում ուժեղ գտնվելով օլիմպիական չեմպիոն Տիմուր Սաֆինից։ Համառուսաստանյան մրցումներում ունեցած հաջող ելույթների շնորհիվ Բորոդաչովը ընդգրկվել է Ռուսաստանի հավաքականի կազմում՝ մասնակցելու Տոկիոյի Օլիմպիական խաղերին։ Անհատական ​​մրցաշարում Կիրիլն ավարտել է ելույթները քառորդ եզրափակիչում՝ պարտվելով մրցույթի ապագա հաղթող Չուն Կա Լոնգին (Հոնկոնգ)։ Թիմային առաջնությունում 21-ամյա ռուսաստանցին նվաճել է արծաթե մեդալ՝ կիսաեզրափակիչում հաղթելով համաշխարհային վարկանիշի առաջատարներին՝ ԱՄՆ-ի հավաքականին, սակայն որոշիչ խաղում պարտվելով ֆրանսիացի սուսերամարտիկներին։


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ (2021 թ. Օգոստոսի 11) – հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)։


== Ծանոթագրություններ ==


== Արտաքին հղումներ ==
Կիրիլ Բորոդաչովի էջը Ռուսաստանի սուսերամարտի ֆեդերացիայի կայքում (ռուս.)
Կիրիլ Բորոդաչովի էջը Սուսերամարտի միջազգային ֆեդերացիայի (FIE) կայքում (անգլ.)
Ժողովածու (133)

Ժողովածու (133), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 133 թվի տակ։ Ձեռագիրը գրվել է 1647-1664 թվականներին։ Գրված է թղթի վրա, որը ունի 19,1x13,4 չափս։ Ձեռագիրը կազմված է 209 թերթից։ Գրված է միասյուն, նոտրգիրով։ Կազմը` չգրված մագաղաթ։ Հիշատակարաններ՝ 204բ, հետագայի՝ 204բ (1737 թվական)։


== Բովանդակություն ==
Կղեմէսի Գալանոսի Ի գիրս Ֆիզիկային Արիստոտէլի, Յաղագս խորհրդոց եկեղեցւոյ, յաղագս աստուածային բացարձակ կատարելութեանցըն, Երզ յաղագս ամենասուրբ երրորդութեան


== Ծանոթագրություններ ==
(6923) Բորզաչինի

(6923) Բորզաչինի (անգլ.՝ Borzacchini), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 16-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում։
Միջին հեռավորությունը Արեգակից կազմում է 2,993694 ա. մ., առավելագույնը մոտենում է 2,7627 ա. մ. հեռավորության վրա և հեռանում 3,2247 ա. մ.։ Արեգակի շուրջ մեկ ամբողջական պտույտ է կատարում 1891,95 երկրային օրվա ընթացքում, իր ուղեծրով շարժվելով միջինում 0,19028 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6923) Բորզաչինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիստոպադովկա (գյուղ, Կազատինի շրջան)

Լիստոպադովկա (ուկրաիներեն՝ Листопадівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1847 թվականին։
2001 թվականի տվյալներով Լիստոպադովկա գյուղում բնակվում էր 88 մարդ։ Բնակավայրը զբաղեցնում է 0,48 կմ² տարածք։ Բնակչության խտությունը կազմում էր 183,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարմիր ահաբեկչություն

Կարմիր տեռոր (ռուս.՝ красный террор), Ռուսաստանի քաղաքացիական պատերազմի տարիներին (1917–1922) բոլշևիկների կողմից սանձազերծված քաղաքական բռնաճնշումների և զանգվածային  սպանությունների ժամանակաշրջան։
Կարմիր տեռորը հռչակվել է 1918 թվականի սեպտեմբերին ԽՍՀՄ ժողկոմխորհի որոշմամբ, որով սպիտակ-գվարդիական կազմակերպությունների մասնակիցների նկատմամբ նախատեսվում էին խստագույն պատժամիջոցներ։ Կարմիր տեռորի նախատիպ է ծառայել Ֆրանսիական հեղափոխության Ահաբեկչության ժամանակաշրջանը։
Գուրգեն Խանջյան

Գուրգեն Վազգենի Խանջյան (հունվարի 25, 1950(1950-01-25), Երևան, Հայկական ԽՍՀ, ԽՍՀՄ), հայ արձակագիր, դրամատուրգ, թարգմանիչ, Հայաստանի գրողների միության անդամ։


== Կենսագրություն ==
Ծնվել է Երևանում։ Ավարտել է Երևանի գյուղատնտեսական ինստիտուտը։ Առաջին անգամ տպագրվել է 1987 թվականին «Պիոներ» (այժմ՝ «Աղբյուր») ամսագրում։
Նրա ստեղծագործությունները թարգմանվել են ռուսերեն, անգլերեն, պարսկերեն, վրացերեն, ռումիներեն։ Արժանացել է «Ոսկե եղեգն» պետական, ՀԳՄ երկու՝ արձակի և դրամատուրգիայի, «Նարցիս» ամսագրի ամենամյա մրցանակներին։ 2011 թ. սեպտեմբերի 3-ին Հայաստանի Հանրապետության անկախության 20-րդ տարեդարձի առթիվ, արվեստի և մշակույթի բնագավառներում ունեցած ստեղծագործական ակնառու նվաճումների համար պարգևատրվել է Մովսես Խորենացու մեդալով։


== Երկերի մատենագիտություն ==
Հիվանդանոց (վեպ), Երևան, 1994, 316 էջ։
Շարժասանդուղք (պատմվածքներ), Երևան, 1994, 218 էջ։
Ստվերներ խամաճիկների փողոցում (պատմվածքներ, վիպակ, պիեսներ), Երևան, 1998, 180 էջ։
Սպանել փրկչին (վիպակներ և պիեսներ), Երևան, 2001, 318 էջ։
Նստիր Ա գնացքը, Երևան, 2002, 294 էջ։
Մարդկանց տուն ուղարկիր (կոլաժներ, էսսեներ, վիպակ, պիեսներ), Երևան, 2004, 192 էջ։
Լուր չկա (վեպ), Երևան, 2006, 168 էջ։
Թատրոն 301 (պիեսներ), Երևան, 2008, 496 էջ։
Թատրոն 301 (պիեսներ), Երևան, 2009, 496 էջ։
Նամակներ ընթացքից (պատմվածք, էսսե, կոլաժ), Երևան, 2009, 272 էջ։
Ենոքի աչքը (վեպ), Երևան, 2011, 282 էջ։
Հիվանդանոց (վեպ), Երևան, 2011, 209 էջ։
Արտավազդ-Շիդար (պիեսներ), Երևան, 2015, 672 էջ։
Մատնագիր (կենսագրությունն ըստ ենթագիտակցության), Երևան, 2015, 144 էջ։
Լուր չկա (վեպ), Երևան, 2016, 204 էջ։
Տուր ձեռքդ, պստլո (վեպ), Երևան, 2017, 328 էջ։


== Թարգմանությունները (ռուսերենից) ==
Կենձաբուրո Օէ, պատմվածքների ժողովածու, 1998


== Բեմադրված պիեսները ==
Երևանի դրամատիկական թատրոն («Բարև, սրիկաներ», «Վեցերորդ պատվիրան»)
Երևանի կոմեդիայի թատրոն («Ինձնից պրծում չկա», «Էսպես մինչև երբ»)
Թբիլիսիում («Գերեզմանատան երգչախումբ», «Ավերակների պահակները»)
Վանաձորում («Բոլերո»)
Ստեփանակերտում («Բոլերո», «Ավերակների պահակները»)
Լոս Անջելեսում («Ավերակների պահակները»)
Հալեպում («Տիգրան Մեծ»)
Շրջիկ թատրոններում («Բարի գալուստ», «Աթոռակռիվ»)
Հեռուստատեսությամբ («Երևանյան հիվանդությամբ», «Լաբիրինթոս»)
Ռադիոյով («Գերեզմանատան երգչախումբ»)
Նրա սցենարով բեմադրվել է 1996 թվականի Հանրային հեռուստատեսության տարեմուտի հանդեսի մանրապատումներ («Ազատ շուկա», «Ազատ շուկա-2»)


== Գ. Խանջյանի սցենարով ֆիլմեր ==
Լռության սիմֆոնիա (ռեժիսոր՝ Վիգեն Չալդրանյան)
Մաեստրո
ԱՄՆ-ում պատրաստվում է նկարահանման «Գոռ իշխան» ֆիլմը


== Խմբագրած պարբերականներ ==
Հորիզոն
Սատիրիկոն
Գրեթերթ


== Ծանոթագրություններ ==


== Արտաքին հղումներ ==
Գրանիշ
Էյ Վի Փրոդաքշն
Ուր նայում ես՝ երկրի կործանման կադրերը գալիս խփում են դեմքիդ
Համբերություն քեզ, մարդ ջան...
Լուլի

Լուլի (վրաց.՝ ლული), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Գորիից հեռու է 37 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Պորտալ (համակարգչային խաղ)

Անվան այլ կիրառումների համար տե՛ս՝ Պորտալ (այլ կիրառումներ)«Portal»-ը «Valve» ընկերության կողմից մշակված առաջին դեմքից «հանելուկ-պլատֆորմ» համակարգչային խաղերի շարք է։ «Half-Life»-ի տիեզերքում տեղակայված ՝ շարքի երկու հիմնական խաղերը ՝ «Portal» (2007) և «Portal 2» (2011), կենտրոնանում են մի կնոջ ՝ Chell-ի վրա, որը չարամիտների կողմից ստիպված էր անցնել մի շարք թեստեր Aperture Science Enrichment Center-ի լաբարատորիաում, որը վերահսկվում էր արհեստական ինտելեկտով ռոբոտ ` Glados-ի կողմից որը վերահսկում է հաստատությունը։ Թեստերի մեծ մասը ներառում է «Aperture Science ձեռքի պորտալ սարքի» ՝ «պորտալ ատրճանակի» օգտագործումը, որը ստեղծում է մարդկային չափի որդանման փոսի նման կապ երկու հարթ մակերևույթների միջև։ Խաղացողի կերպարը կամ խաղային աշխարհում օբյեկտները կարող են շարժվել պորտալների միջով։ Սա թույլ է տալիս օգտագործել բարդ «թռիչքային» մանևրները `հատելու մեծ և լայն "անդունդներ" կամ այլ սխրանքներ կատարելու համար` յուրաքանչյուր փորձարկման սենյակի ելքին հասնելու համար։ Մի շարք այլ մեխանիզմներ, ինչպիսիք են լազերները, լուսավոր կամուրջներ, գոյություն ունեն օգնելու կամ խոչընդոտելու խաղացողին նպատակին հասնելու համար։
Երկու խաղերն էլ ստացել են գրեթե համընդհանուր հայտնիություն և վաճառվել են միլիոնավոր օրինակներ։ Առաջին խաղը թողարկվեց որպես հինգ խաղանոց հավաքածուի ՝ «The Orange Box»-ի մի մաս, և չնայած նրան , որ խաղը նախատեսված էր որպես հավաքածուի կարճ բոնուսային խաղ, նա համարվեց հինգի խաղերի ամենա կարևորներից մեկը։ Խաղի հաջողությունը հանգեցրեց ստեղծելու շատ ավելի երկար «Portal 2»-ը։ Այն նույնպես արժանացավ գրեթե համընդհանուր Գովաբանումների։ Բացի հանելուկների մասնիկներից, երկու խաղերն էլ գովերգվում են իրենց սև հումորի համար, որը գրել են Էրիկ Վոլպաուն, Չեթ Ֆալիսեկը և Ջեյ Պինկերտոնը, դերասաններ Էլեն Մաքլեյնի, Սթիվեն Մերչանթի և J.K-Սիմոննսը, ձայնային աշխատանքները և երաժշտությունը Ջոնաթան Քուլթոնը։ Խաղերի հետ մեկտեղ մշակվել են մի շարք սպին-օֆ-մեդիաներ, իսկ խաղի մի քանի տարրեր դարձել են ինտերնետային մեմերի մի մաս։ 


== Ծանոթագրություններ ==


== Հղումներ ==
Jeep Barnett, Kim Swift & Erik Wolpaw (2008-11-04)։ «Thinking With Portals: Creating Valve's New IP»։ Gamasutra։ CMP Media։ Վերցված է 2008 թ․ նոյեմբերի 21–ին 


== Արտաքին հղումներ ==
Official homepage — The Orange Box
ApertureScience.com (Viral advertising, Alternate reality game)
Մինինո (գյուղ, Վետլուժսկի շրջան)

Անվան այլ կիրառումների համար տե՛ս՝ ՄինինոՄինինո (ռուս.՝ Минино), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիցիլիայի էմիրություն

Սիցիլիայի էմիրություն (արաբերեն։ إمارة صقلية Imaratu Saqqaliyya), մուսուլմանական պետություն Սիցիլիա կղզում 965 - 1072 թթ-ին։ Արաբներին պահանջվեց շուրջ մեկ դար Բյուզանդիայից Սիցիլիան նվաճելու համար։ Արաբներին կղզուց դուրս մղեցին և կործանեցին էմիրությունը վիկինգների քրիստոնյա հետնորդները՝ նորմանները Ռոջեր Ա-ի գլխավորությամբ։


== Ծանոթագրություններ ==
(2549) Բեյկեր

(2549) Բեյկեր (անգլ.՝ Baker), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 23-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 3,190613 ա. մ., առավելագույնը մոտենում է 2,6218 ա. մ. հեռավորության վրա և հեռանում 3,7594 ա. մ.։ Արեգակի շուրջ մեկ ամբողջական պտույտ է կատարում 2081,66 երկրային օրվա ընթացքում, իր ուղեծրով շարժվելով միջինում 0,172939 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2549) Բեյկեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիլ (զարդեր)

Գրիլ (անգլ.՝ grill), տարբեր տեսակի թանկարժեք նյութերից պատրաստվող զարդեր են, որոնք տեղադրում են ատամների վրա։ Դրանց օգտագործումը սկսվել է վաղ 1980-ականներից հիփ հոփ ժանրի կատարողների շրջանում, սակայն ավելի մեծ մասայականություն են վայելել 2000-ականների կեսերին։ Այս զարդերը կարող են արժենալ հարյուր դոլարից մինչև հազարավոր դոլարներ՝ կախված օգտագործվող նյութերից և զարդերի քանակից։


== Ծանոթագրություններ ==
Բարբարա Էռնի

Բարբարա Էռնի (գերմ.՝ Barbara Erni, փետրվարի 15, 1743(1743-02-15), Ֆելդքիրխ, Ֆորալբերգ, Ավստրիա - փետրվարի 26, 1785(1785-02-26), Վադուց, Լիխտենշտայն), լիխտենշտայնցի կին, ով գողություններ է կատարել ողջ Արևմտյան Եվրոպայի իջևանատներից։ Լիխտենշտայնի լեգենդներում նա հայտնի է որպես «Golden Boos»: Եղել է վերջին մարդը, ում մահապատժի են ենթարկել Լիխտենշտայնում։


== Կենսագրություն ==
Էռնին ծնվել է Ֆելդքիրխում, անօթևան զույգի ընտանիքում։ 1779 թվականին ամուսնացել է ոմն «տիրոլացի Ֆրանցի» հետ, ով համարվել է հանցագործ։ Ըստ լեգենդի, «Golden Boos»-ը բաց կարմիր մազերով մեծ ուժի տեր կին է եղել, ով ճանապարհորդել է Եվրոպայով մեկ մեծ սնդուկով կամ պարկով։ Երբ նա ինչ-որ տեղ մնացել է գիշերելու, պահանջել է, որ իր սնդուկը փակեն ամենաապահով սենյակում, քանի որ դրա մեջ ենթադրաբար գանձեր են պահվել։ Երբ սնդուկը կամ պարկը «գանձերով» փակվում էին և գիշերը գալիս էր, թզուկը դուրս էր գալիս այնտեղից և գողանում այդ սենյակում պահվող թանկարժեք իրերը, որից հետո Էռնին և թզուկը փախչում էին։ 
Երկար տարիներ Եռնին գործել է այդ սխեմայով և բավականին հարստացել։ Ով է եղել նրա օգնական-թզուկը, հայտնի չէ։ Էռնին և նրա հանցակիցը ձերբակալվել են Էշենում և բանտարկվել Վադուցում 1784 թվականի մայիսի 27-ին։ Լիխտենշտայնում կայացած դատավարության ժամանակ Էռնին խոստովանել է այդ կերպ կատարված տասնյոթ գողություն։ 1784 թվականի դեկտեմբերի 7-ին դատարանը վճռել է, որ Բարբարա Էռնին նույն ինքը «Golden Boos»-ն է, նրան մեղավոր է ճանաչել և դատապարտել մահվան՝ գլխատման միջոցով։ Հրապարակային մահապատիժը տեղի է ունեցել Վադուցում՝ մոտ հազար ականատեսների ներկայությամբ։ Նրա հանցակցի ճակատագիրն անհայտ է մնում։
Այդ ժամանակվանից ի վեր Լիխտենշտայնում ոչ ոք մահապատժի չի ենթարկվել, ընդհուպ մինչև 1987 թվականը, երբ մահապատիժը պաշտոնապես արգելվել է։


== Ծանոթագրություններ ==


== Արտաքին հղումներ ==
Barbara Greene (1967). Liechtenstein: Valley of Peace (Vaduz: Liechtenstein-Verlag) pp. 20-21.
James Foster Robinson, «The Legend of the Golden Boos», 21 May 2004.
Գրամ-ատոմ

Գրամ-ատոմ, քիմիական տարրի քանակությունը գրամներով, որը թվապես հավասար է նրա ատոմական զանգվածին։ Այսպես, երկաթի մեկ գրամ-ատոմի զանգվածը 55,847 գրամ է, քանի որ նրա ատոմական զանգվածը 55,847 է։ Ցանկացած տարրի մեկ գրամ-ատոմը պարունակում է միևնույն թվով ատոմներ՝ 6,02252 • 1023 ։ Գործնական հաշվումներում օգտագործվում է նան կիլոգրամ-ատոմ և տոննա-ատոմ (օրինակ, երկաթի մեկ կիլոգրամ-ատոմի զանգվածը 55,847 կգ է)։


== Տես նաև ==
Ավոգադրոյի թիվ
Անիեռ ան Բեսեն

Անիեռ ան Բեսեն (ֆր.՝ Asnières-en-Bessin), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2010 թվականի դրությամբ կազմում է 58 մարդ, բնակչության խտությունը` 12.58 մարդ/կմ²։ Բնակավայրը զբաղեցնում է 4.61 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 37 աշխատունակ (15-64 տարեկան) բնակիչ, որոնցից ակտիվ էին 24-ը, իսկ ոչ ակտիվները` 13։ Ակտիվության ցուցանիշը կազմում է 64,9 %։ 24 աշխատունակ մարդկանցից աշխատել է 22 անձ (13 տղամարդ և 9 կին)։ Գործազուրկ են եղել 2 անձ (1 տղամարդ և 1 կին)։ 13 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆլորիդա Պանտերզ

«Ֆլորիդա Պանտերզ» (անգլերեն՝ Florida Panthers), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Ֆլորիդա նահանգի Սանռայզ քաղաքում և աշխարհագրական դիրքով համարվում է լիգայի ամենահարավային ակումբը։ Հիմնադրվել է 1993 թվականին։ 1996 թվականին թիմն հասել է մինչև Սթենլիի գավաթի եզրափակիչ՝ 4-խաղյա մրցապայքարում պարտվելով «Կոլորադո Էվելանշին»։
Տան հանդիպումներն անցկացնում է «Բի Բի ընդ Թի սենթր» մարզապալատում։


== Արտաքին հղումներ ==
Պաշտոնական կայք
Իլի (Անգլիա)

Անվան այլ կիրառումների համար տե՛ս՝ Իլի (այլ կիրառումներ)Իլի (անգլ.՝  Ely), եկեղեցական քաղաք Անգլիայում (բնակչությունը 15․102 մարդ, 2001 թվականի տվյալներով), գտնվում է Արևելյան Քեմբրիջշիրում (Քեմբրիջշիր կոմսությունը գտնվում է Անգլիայի արևելքում), Քեմբրիջից 23 կմ հյուսիս-արևելք։
Իլին համարվում է արքեպիսկոպոսության ոչ պաշտոնական նստավայրը՝ հաստատված 1974 թվականի Թագավորական Պատվոգրով։ Միևնույն ժամանակ ծխական խորհուրդը կազմավորվել է տեղական իշխանության կազմավորման ընթացքում։
Իր բնակչությամբ Իլին հանդիսանում է Անգլիայի երրորդ ամենափոքր քաղաքներից մեկը (Ուելսից, որը Սոմերեսթ կոմսության մեջ է և Լոնդոն Սիթիից հետո) և վեցերորդն է ամբողջ Մեծ Բրիտանիայում (միևնույն ժամանակ նրանից փոքր են Սենթ-Դեյվիս, Բանգոռ Ուելս և Արմա քաղաքները)։


== Տեսարժան վայրեր ==
Քաղաքը հարուստ է պատմական շինություններով, ոլորուն փողոցներով և խանութների բազմությամբ։ Քաղաքային շուկան աշխատում է ամեն չորեքշաբթի և շաբաթ օրերին։ Իլին տեղակայված է Գրեյթ Ուզ գետի վրա։ Մինչև 8-րդ դարը այստեղ գտնվում էր գետային մեծ նավահանգիստ, այնուհետև ճահիճների չորացնելուց հետո քաղաքը դադարեց ունենալ կղզու կարգավիճակ։ Մինչ օրս գետը հանդիսանում է նավակնեով զբոսանքի սիրահայրների հաճելի զբոսավայր։ Քմբրիջի համալսարանի թիավարման սպորտային թիմը Գրեյթ Ուզ գետի վրա ունի հիմք։ Ամեն օր այստեղ անցկացվում են նավակներով մրցավազք, որտեղ հիմնականում մրցում են Քեմբրիջի և Օքսվորդի համալսարանների թիմերը։
Ասում են, որ քաղաքի անունը առաջացել է Անգլիական «Եել», որը շանակում է պզուկ(օձաձուկ)։ Դա կարող է ճիշտ լինել, քանի որ քաղաքը տեղակայված է ձորում, ճահիճների վրա, որտեղ կային բազմաթիվ պզուկներ(օձաձկներ)։ Կան տեղեկություւներ, որ 11-րդ դարում տեղական Վարդապետները պզուկները օգտագործում էին իրենց հարկերի մարման նպատակով։


== Քաղաքի պատմություն ==
Քաղաքի պատմության արմատները ձգվում են դեպի հեռավոր անցյալ։ Առաջին հիշատակությունը վերաբերում է 673 թվականին, որտեղ նկարագրված էր Իլի կղզում գտնվող Կրեմտանդուն բնակավայրը, որը գտնվում էր Սբ․ Էտելդրեդի ենթակայության, Էտելդերդի թագավորի աղջիկ Աննայի ենթակայության ներքո։ Աբբայությունը կործանվեց 870 թվականին դանիական բարբարոսների կողմից և 100 տարուց ավել ոչ ոքի կողմից չվերականգնվեց։ Բնակչությունը մինչև վերջ դիմադրություն ցույց տվեց Վիլհելմ Առաջինին, որ ձգտում էր գրավել Անգլիան և ընկավ միայն 1071 թվականին։


== Գրականություն ==
"Eels could be slipping away from city’s river", Ely Standard Web Editorial, July 13, 2007. Accessed December 12, 2007


== Արտաքին հղումներ ==
Քաղաքի կայքը (անգլ.)
Ծակոտաքարտ

Ծակոտաքարտ, ինֆորմացիայի կրիչ։ Պատրաստվում է թղթից, ստվարաթղթից, պլաստմասսայից։
Ծակոտաքարտի վրա ինֆորմացիան գրառվում է անցքեր ծակռտելով։ Ծակոտաքարտերը հիմնականում կիրառվում են ԷՀՄ-ներում (ինֆորմացիայի մուտքի և ելքի համար), ծակատիչ հաշվողական լրակազմերում (որպես գրառման հիմնական կրիչ)։ Ծակոտաքարտերը տարբերակվում են ձևով, չափերով, պահվող ինֆորմացիայի ծավալով, անցքերի ձևով և դասավորությամբ։ 
Ընտրման և դասավորման հարմարության համար ծակոտաքարտի վերին ձախ անկյունը կտրված է։ Ծակոտաքարտը երկայնությամբ բաժանվում է 12 տողի (10 հիմնական և 2 լրացուցիչ)։ Մեկ ծակոտաքարտի վրա կարելի է գրառել մինչև 80 նիշ (մոտավորապես 10-15 բառ)։ Ծակոտաքարտերի մեքենայական մշակման արագությունը 2000 քարտ/ր է։ Ինֆորմացիայի վերարտադրումը կատարվում է էլեկտրամեխանիկական հաշվիչներով կամ ֆոտոէլեմենտներով։
Ժորա Հայրապետյան (նկարիչ)

Ժորա Գրիշայի Հայրապետյան (դեկտեմբերի 28, 1946(1946-12-28), Արմավիր), հայ նկարիչ։


== Կենսագրություն ==
1968 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1975 թվականին՝ Երևանի գեղարվեստա-թատերական ինստիտուտը։ 1983 թվականին ՀԽՍՀ նկարիչների միության անդամ է, նույն թվականից մասնակցել է հանրապետական և միութենական ցուցահանդեսների։ 1995 թվականից նկարչություն է դասավանդում Երևանի գեղարվեստի պետական ակադեմիայում, 2010 թվականից՝ պրոֆեսոր։
Աշխատանքները գտնվում են Հայաստանի, Ռուսաստանի, ԱՄՆ-ի, Կանադայի, Լիբանանի, ԱՄԷ և այլ երկրների մասնավոր հավաքածուներում ու թանգարաններում


== Ցուցահանդեսներ ==
2001 «Դանթեն և Հայաստանը», Ռավեննա, Իտալիա
2008 «Հայկական գեղանկարներ Մոսկվայում»
2012 «Հայ նկարիչները Մոսկվայում»
2011 Ցուցահանդես Երևանի գեղարվեստի ակադեմիայում


== Պարգևներ ==
Մովսես Խորենացու մեդալ (2015)


== Ծանոթագրություններ ==
Բութ (այլ կիրառումներ)

Բութ, կարող է վերաբերել՝

բութ - հայերենի կետադրական նշաններից մեկը
բութ մատ - մարդու մատներից ամենակարճը
Բութ - գյուղ Արևմտյան Հայաստանում, Վանի վիլայեթի Խոշաբի գավառում։
Բութ - լեռ Հայկական Տավրոս համակարգում
Բութ - խոշոր փողոց Օտտավայի արևմուտքում
(1945) Վեսսելինկ

(1945) Վեսսելինկ (անգլ.՝ Wesselink), աստերոիդ աստերոիդների հիմնական գոտում։ Հայտնաբերվել է 1930 թվականի հուլիսի 22-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,554189 ա. մ., առավելագույնը մոտենում է 2,0978 ա. մ. հեռավորության վրա և հեռանում 3,0106 ա. մ.։ Արեգակի շուրջ մեկ ամբողջական պտույտ է կատարում 1491 երկրային օրվա ընթացքում, իր ուղեծրով շարժվելով միջինում 0,241449 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1945) Վեսսելինկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարիե Շարաշլի

Ստարիե Շարաշլի (ռուս.՝ Старые Шарашли, բաշկիրերեն՝ Иҫке Шәрәшле), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 415 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեթե Վայթց

Գրեթե Վայթց (նորվ.՝ Grete Waitz, ծննդյան անունը՝ Անդերսեն, հոկտեմբերի 1, 1953(1953-10-01), Օսլո, Նորվեգիա - ապրիլի 19, 2011(2011-04-19), Օսլո, Նորվեգիա), նորվեգացի մարաթոնի վազորդ և աշխարհի նախկին ռեկորդակիր։ 1979 թվականին Վայթցը պատմության մեջ առաջին կինն է դարձել, ով երկուսուկես ժամվա ընթացքում անցել է մարաթոնը։ 1978-1988 թթ. նվաճել է 9 նյույորքյան մարաթոն։ 1984 թվականի Լոս Անջելեսի օլիմպիական խաղերում արժանացել է արծաթե մեդալի և Հելսինկիի 1983 թվականի աշխարհի առաջնությունում՝ ոսկե մեդալի, 1983 և 1986 թվականներին՝ Լոնդոնի մարաթոնի հաղթող։ Վայթցը նաև Աշխարհի դահուկավազքի առաջնության հնգակի հաղթող է։


== Կենսագրություն ==
Գրեթե Անդերսենը ծնվել է 1953 թվականին Օսլոյում։ Վայթցը տաղանդավոր երիտասարդ վազորդ էր, բայց ծնողները լրջորեն չէին ընդունում նրա պոտենցիալ մասնագիտությունը։ Այնուամենայնիվ, Վայթցը մասնակցեց Մյունխենի 1972 թվականի ամառային օլիմպիական խաղերի 1500 մետր մրցավազքին, և մարզական կարիերան առաջ տանելու համար սովորեց ուսուցիչների քոլեջում։

Ամուսին՝ Ջեք
Եղբայրներ՝ Յան և Առիլդ


== Կարիերա ==
Պատանեկության տարիներին Վայթցը Նորվեգիայի ազգային պատանեկան 400 և 800 մետր վազքում նվաճել է պատանեկան կոչումներ։ 17 տարեկանում նա Եվրոպայի պատանեկան ռեկորդ է սահմանել 1500 մ համար 4:17 ժամանակով և 1974 թվականին և այս միջոցառման ժամանակ Եվրոպայի առաջնությունում նվաճել է բրոնզե մեդալ։ 1975 թվականին Վայթցը Օսլոյում նվաճել է 3000 մետր աշխարհի ռեկորդը՝ վազելով 8։ 46.6: Օսլոյում մեկ տարի անց նա իջեցրեց այդ ռեկորդը 8։ 45.4, այնուհետև 1977 թվականին նա տարածության համար արժանացել է ոսկե մեդալի Դյուսելդորֆում անցկացվող ԱՖՄՄ Աշխարհի գավաթի հանդիպման աթլետիկայի մրցաշարում` 8։ 43.50 լավագույն անձնական ցուցանիշով։ Երկու տարի անց Մոնրեալում արժանացել է արծաթե մեդալի, ինչպես նաև Օսլոյում՝ սահմանելով իր լավագույն անձնական ցուցանիշը՝ 8: 31.75: 1978 թվականին Պրահայում 1500 մետր վազքում սահմանել է իր կարիերայի 4։ 00.55 լավագույն ցուցանիշը, որը դեռևս համարվում է Նորվեգիայի ազգային ռեկորդ։ Նրա վերջին մրցավազքը 1982 թվականի հունիսին Օսլոյում 5000 մետր հաղթանակ էր, որի ժամանակ սահմանել է 15։ 08.80-ը՝ աշխարհի ռեկորդից հետ մնալով կես վայրկյան։


== Անձնական լավագույն ցուցանիշներ ==
1500 մետր - 4:00.55 - Պրահա - 03/09/1978 թ.
Մեկ մղոն - 4:26.90 - Գեյթսհեդ - 09/07/1978 թ.
3000 մետր - 8:31.75 - Օսլո (Բիսլեթ) - 17/07/1979 թ.
15 կմ - 47:52 - Տամպա, Ֆինլանդիա - 11/02/1984 թ.
Մարաթոն - 2:24:54 - Լոնդոն - 20/04/1986 թ.


== Մահ ==
Վայթցը մահացել է քաղցկեղից 2011 թվականի ապրիլի 9-ին։ Նորվեգիայի կառավարությունը հայտարարել է, որ Վայթցը կհուղարկավորվի պետական միջոցներով՝ դառնալով Նորվեգիայի պատմության մեջ 6-րդ կինը, ով արժանացել է այդ պատվին։ Սա համարժեք է պետական հուղարկավորությանը, թեև ընտանիքի հորդորով արարողությունը փակ է եղել։


== Ծանոթագրություններ ==


== Արտաքին հղումներ ==
Biography of Grete Waitz
Grete Waitz reflects on her, & Fred Lebow's, last NYC Marathon Archived 2010-10-21 at the Wayback Machine.
Google Doodle tribute to Grete Waitz
Վինբուրգ

Վինբուրգ, (աֆրիկաանս՝ Winburg), գյուղ գտնվում է Հարավաֆրիկյան հանրապետության Ֆրի Սթեյթ նահանգում։ Հիմնադրվել է 1836 թվականին, ֆուրտրեկկերների կողմից և եղել է առաջին Նարնջագույն հանրապետության կապիտալը։
Սկզապես անունը եղել է Վենբուրգ, աֆրիկաանս՝ Wenburg, «հաղթանակների քաղաք», համաձայն որոշ աղբյուրների անունը դրել են ի պատիվ Մատեբելայի դեմ տարած բուրերի հաղթանակի. համաձայն մյուս աղբյուրների դրել են իրավական վեճի արդյունքում, թե որտեղ պետք էր լիներ գյուղը։
Գյուղը եղել է վկա տարբեր մարտերում, հենց օրինակ Մարիցայի համար մղվող ճակատամարտում 1914 թվականին։
Այս ժամանակներում գյուղը համարվում է ձավարեղենի և բուրդի մշակման կենտրոն։ Այն անցնում է N1 ազգային մայրուղու վրայով։ Նաև կապեր ունի N5 ազգային մայրուղու հետ։


== Ծանոթագրություններ ==
.nr

.nr Նաուրուի վերին մակարդակի ազգային դոմենն է։


== Արտաքին հղումներ ==
IANA .nr whois տեղեկություն
Գիորգի Շատբերաշվիլի

Գիորգի Շատբերաշվիլի ( վրաց.՝ გიორგი შატბერაშვილი, ապրիլի 1 (14), 1910, Թիֆլիս, Թիֆլիսի նահանգ, Ռուսական կայսրություն - ապրիլի 14, 1965(1965-04-14), Թբիլիսի, Վրացական ԽՍՀ, ԽՍՀՄ), վրացի գրող։


== Կենսագրություն ==
1932 թվականին ավարտել է Թբիլիսիի պետական համալսարանի պատմության ֆակուլտետը։ Գիորգի Շատբերաշվիլին պարբերաբար հրատարակել է պատմվածքներ, բանաստեղծություններ, պիեսներ։ Հայտնի ստեղծագործություններից են՝ «Վախճանված արևը» պատմվածքը և «Գարնան գիշերվա խրոնիկա» պիեսը։


== Ծանոթագրություններ ==
Էզկուր լը Օ

Էզկուր լը Օ (ֆր.՝ Aizecourt-le-Haut), հյուսիսային Ֆրանսիայի Պիկարդիայի մարզի Սոմ գավառում։


== Բնակչություն ==


== Տես նաև ==
Ֆրանսիայի վարչական բաժանում


== Ծանոթագրություններ ==
INSEE


== Արտաքին հղումներ ==
Էզկուր լը Օի Archived 2007-08-08 at the Wayback Machine. էջը www.quid.fr կայքում
Էզկուր լը Օ վարչական քարտեզ(չաշխատող հղում)
Էզկուր լը Օ քարտեզը www.mapquest.com կայքում։
Դու մի անհայտ բանաստեղծ ես, չըտեսնըված մինչ էսօր

«Դու մի անհայտ բանաստեղծ ես, չըտեսնըված իմն էսօր», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1919 թվականի նոյեմբերին։ Այս քառյակը նվիրված է տիկին Թամամշևային։ Այդ մասին Թումանյանի ընտանիքի արխիվում կա Թումանյանի վկայությունը «Ինչու սկսեցի քառյակներ գրել» գրառման մեջ։ Թումանյանի ընտանիքի արխիվում պահվում է երկու ինքնագիր։ Քառյակն առաջին անգամ տպագրվել է Թիֆլիսում լույս տեսած «Քառյակներ» ժողովածուի 26֊րդ էջում, այնուհետև Կ․ Պոլսում լույս տեսած «Բանաստեղծություններ» ժողովածուի 56֊րդ էջում, ապա՝ Թումանյանի երկերի ժողովածուի առաջին հատորի 211֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Ասեուչալ

Ասեուչալ (իսպ.՝ Aceuchal), բնակավայր և մունիցիպալիտետ Իսպանիայում՝ Բադախոսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Տիեռա դե Բառոսի շրջանում։ Տարածքը կազմում է 63,08 կմ2։ Բնակչությունը 2010 թվականի տվյալներով կազմել է 5723 մարդ։


== Արտաքին հղումներ ==
Պաշտոնական կայքը
Նովո-Նիկոլսկոե (գյուղ, Դուխովշչինսկի շրջան)

Անվան այլ կիրառումների համար տե՛ս՝ Նովո-ՆիկոլսկոեՆովո-Նիկոլսկոե (ռուս.՝ Ново-Никольское), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստյուարտ շրջան (Թենեսի)

Անվան այլ կիրառումների համար տե՛ս՝ Ստյուարտ շրջան (այլ կիրառումներ)Ստյուարտ շրջան (անգլ.՝ Stewart County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.186 կմ² է, բնակչությունը՝ 12.370 մարդ (2000 թվականին տվյալներով)։ Շրջկենտրոնն է Դովեր բնակավայրը։ Կազմավորվել է 1803 թվականին։